ජාතික තරුණ සේවා සභාවේ 23වන ජාතික යෞවන ක්‍රීඩා උළෙලට සමගාමීව පැවැත්වෙන කොළඹ දිස්ත්‍රික් ක්‍රීඩා උළෙල මේ මස 19වන දින දවස පුරා හෝමාගම දියගම මහින්ද රාජපක්ෂ ක්‍රීඩාංගණයේදී පැවැත්වෙන බව කොළඹ දිස්ත්‍රික් සහකාර අධ්‍යක්ෂිකා චාරිකා ලියනාරච්චි මහත්මිය ‘දිනමිණ’ ට දන්වා ඇත.මේ ක්‍රීඩා උළෙල තරුණ කටයුතු හා නිපුණතා සංවර්ධන ඇමැති ඩලස් අලහප්පෙරුම, අධ්‍යාපන ඇමැති බන්දුල ගුණවර්ධන යන ඇමැතිවරුන්ගේ සහ ජාතික තරුණ සේවා සභාවේ සභාපති හා අධ්‍යක්ෂ ජනරාල් ලලිත් පියම් පෙරේරා මහතාගේ සහභාගීත්වයෙන් පැවැත්වේ.කොළඹ දිස්ත්‍රික්කයේ ප්‍රාදේශීය ලේකම් කොට්ඨාස 13ක යෞවන සමාජ 400කින් ක්‍රීඩක ක්‍රීඩිකාවන් 1000ක් පමණ මේ ක්‍රීඩා උළෙලට සහභාගී වීමට නියමිතය..